wickkiey/tamil-wikipedia-markdown huggingface dataset:
# சி. தட்சிணாமூர்த்தி

**சி. தட்சிணாமூர்த்தி** (1943 - 2016) என்பவர் தமிழகத்தைச் சேர்ந்த சிற்பி, மற்றும் ஓவியராவார்.  
இவர் வேலூர் மாவட்டம், குடியாத்தத்தில் பிறந்து சென்னை கீழ்ப்பாக்கத்தில் வசித்து வந்தவர். இவர் 1966 இல் சென்னை ஓவியக் கல்லூரியில் பட்டம் பெற்றார். பிரிட்டனின் க்ராய்டன் வடிவமைப்பு மற்றும் அச்சுக் கலைக் கல்லூரியில் பட்ட மேற்படிப்பு முடித்து ஓவியம், சிற்பம் அச்சுக் கலை எனப் பல துறைகளிலும் செயல்பட்டார். இவர் கலைத் தொழில் கல்லூரியில் 1970 இல் ஆசிரியராக பணியில் சேர்ந்து, சென்னை ஓவியக் கல்லூரியில் சுடுமண் சிற்பத் துறைத் தலைவராக உயர்ந்து ஓய்வுபெற்றவர். இவர் வண்ணக்கலை, சுடுமண் சிற்பம், நவீன சிற்பக்கலை ஆகியவற்றில் வல்லுநராக விளங்கியவர். இவர் இங்கிலாந்து, பிரான்சு, இத்தாலி, சுவிட்சர்லாந்து உள்ளிட்ட பல்வேறு நாடுகளுக்குச் சென்றும், சிற்பத் துறை குறித்து உரையாற்றியுள்ளார். இவர் சுடுமண் சிற்பத்துக்காக 1986 இல் தேசிய விருதையும், மாநில விருதுகளை 1963 1965 ஆகிய ஆண்டுகளில் பெற்றவராவார்.
# ஜெயராமன்

**ஜெயராமன்** எனக் குறிப்பிடப்படுபவர் இவராக இருக்கலாம்:  

- லால்குடி ஜெயராமன் - வயலின் இசைக் கலைஞர்
- டி. கே. ஜெயராமன் - கருநாடக இசைப் பாடகர்
- சி. எஸ். ஜெயராமன் - திரைப்படப் பாடகர்
- கே. பி. ஜெயராமன் - தமிழ்த் திரைப்பட நடிகர்
- இரா. ஜெயராமன் - விவசாயி
- வி. ஆர். ஜெயராமன் - அரசியல்வாதி
- த. செயராமன், பேராசிரியர்
# ஆந்திர இசுவாகு மரபினர்

**ஆந்திர இசுவாகுகள்** (சமசுகிரதம் इक्ष्वाकु, தெலுங்கு ఇక్ష్వాకులు) என்பவர்கள் ஆந்திரப் பிரதேசத்தின் பழமையான அரச மரபுகளில் ஒன்றாகும். இவர்கள் ஆந்திரத்திரப் பிரதேசம் மற்றும் தெலங்கானாவின் குண்டூர் -கிருஷ்ணா-நலகொண்டா வட்டாரத்தில் ஆட்சி செலுத்தியவர்கள். இவர்கள் தெலுங்குப் பகுதிகளை கோதாவரி மற்றும் கிருஷ்ணா ஆறு ஆகியவற்றுக்கு இடைப்பட்ட பகுதிகளை கி.பி இரண்டாம் நூற்றாண்டு காலகட்டத்தில் ஆண்டனர். இவர்களின் தலைநகராக நாகார்ஜுனகொண்டா இருந்தது. இந்த இச்சுவாகு மரபினர் மேற்கு சத்ரபதிகளுடன் தொடர்பு படுத்தப்படுகின்றனர். இந்த ஆந்திர உள்ளூர் இச்சுவாகுவினர் அந்தப் புராண இச்சசுவாகு மரபினரின் பெயரைப் பட்டமாக ஏற்றிருக்கக்கூடும்.  

தொல்லியல் சான்றுகளின்படி ஆந்திர இச்சுவாகு மரபினர் கிருஷ்ணா ஆற்று வடிநிலப்பகுதியில் சாதவாகனர்களை வெற்றி கொண்டதாக அறியப்படுகிறது. இச்சுவாகு மரபினரின் கல்வெட்டுகள் நாகார்ஜுனகொண்டா, ஜக்கையாபேட்டை, அமராவதி, பட்டிபிரோலு ஆகிய பகுதிகளில் காணப்படுகிறன
# தெய்வ நெறிக் கழகம்


**தெய்வ நெறிக் கழகம்** (*Divine Life Society*) சுவாமி சிவானந்தரால் 1936-ஆம் ஆண்டு இந்தியாவின் ரிசிகேசத்தில் தொடங்கப் பெற்றது. தற்போது இதன் கிளைகள் உலகம் முழுதும் பல்வேறு நாடுகளில் ஆன்மீகப்பணி செய்துவருகிறது. மேலும் சுவாமி சிவனந்தரின் சீடர்கள் அமெரிக்கா, கனடா, ஆஸ்திரேலியா, தென் ஆப்பிரிக்கா, தென் அமெரிக்கா, ஐரோப்பா போன்ற பல்வேறு கண்டங்களில் சுயமாக ஆன்மீகத் தொண்டு செய்து வருகிறார்கள்.  
வில் உள்ள சிவானந்தா காட் என்னுமிடத்தில் உள்ள *சிவானந்தா குடிர்* மற்றும் சிவானந்தர் ஆசிரமம்]]  
## நோக்கம்
பின்வரும் வழிகளில் ஆன்மிகத்தை பரப்புவது  
- புத்தகங்கள், நாளிதழ்கள் வாயிலாக
- ஆன்மிக கலந்துரையாடல்கள், பேச்சுக்கள், பட்டிமன்றங்கள் மூலமாக
- யோகா மற்றும் வேதங்கள் கற்றுக்கொடுப்பதின் மூலமாக
- தொண்டு நிறுவனங்கள் புதிதாய் தொடங்குவது மூலமாக
- பழைய பண்பாடு மற்றும் கலாச்சாரம் பாதுகாப்பதின் மூலமாக

### வரலாறு
சுவாமி சிவானந்தர் 1936 ஆம் ஆண்டு தனது ஆன்மிகச்சுற்றுலாவை முடித்துக்கொண்டு இந்தியாவின் ரிஷிகேஷத்தில் ஒரு குடிலில் முதன்முதலாக தெய்வ நெறிக் கழகத்தை தொடக்கச்செய்தார். தெஹ்ரி கரவாலின் அரசர், கழகம் நிறுவ ஒரு காணி இடத்தை நன்கொடையாக சுவாமி சிவானந்தருக்கு கொடுத்து உதவினார். கழகத்தின் தலைமையகம் இந்த இடத்தில இருந்து அன்றுமுதல் இன்றுவரை பெரிய தொண்டுநிறுவனமாக உருப்பெற்று ஆன்மிகச்சேவை ஆற்றிவருகிறது.  
யாற்றின் குறுக்கே 1980-களில் கட்டப்பட்ட*சிவானந்தர் ஜூலா பாலம்*, முனி கீ ரேடி]]  
## துறைகள்
- சிவானந்த ஆசிரமம் - தெய்வ நெறிக் கழகத்தின் தலைமையிடம்.
- யோகா வேதாந்தா அகாடமி - யோகா தனிமனித ஒழுக்கத்திற்கும், மனிதகுல நல் வாழ்விற்கும் பயிற்றுவிக்கும் இடமாக திகழ்கிறது.
- சிவானந்த பதிப்பகம் - தெய்வ நெறிக் கழகத்தின் பதிப்பகமாகும்.
- இலக்கிய பிரிவு - ஆன்மிகம் மற்றும் இலக்கிய சம்பந்தமான இலவச புத்தகங்கள் கொடுத்து உதவுகிறது.
- சிவானந்த மருத்துவமனை - இலவச மருத்துவ சேவை செய்கிறது.

## கிளைகள்
இந்தியா, அமெரிக்கா, கனடா, ஆஸ்திரேலியா, தென் ஆப்பிரிக்கா, தென் அமெரிக்கா, ஐரோப்பா போன்ற பல்வேறுநாடுகளில் கிளைகள்உள்ளது.
# பிராகாத்பாளையனா்

**பிரகாத்பாளையானா்** என்பவர்கள் ஆந்திரப் பிரதேசத்தின் கிருஷ்ணா மாவட்டத்தில் ஆண்ட ஆட்சியாளர்களாவர். இவர்களது தலைநகரம் மசூலிப்பட்டிணத்திற்கு அருகிலுள்ள பிதுண்டா ஆகும். இவர்களின் தலைநகர் கலிங்க மன்னன் காரவேலனால் [கி.மு.180 ] அழிக்கப்பட்டதாக அவனது ஆத்திக்கம்பா கல்வெட்டில் குறிப்பிடப்பட்டுள்ளது. இந்த நகரை தலாமி மாநகரமாக குறித்துள்ளார்.  

ஜெயவர்மன் என்பவனே இந்த மரபில் அறிவயருகிற ஒரே மன்னனாவான் இவர்களது தலைநகராக பிதுண்டா கி.பி 270-285 இடையிலான காலகட்டத்தில் இருந்துள்ளது. ஜெயசிம்மன் வெளியிட்ட கி.பி 280 காலகட்ட செப்பேடு தெனாலி அருகில், உள்ள கொண்டாமுடி என்ற இடத்தில் கண்டெடுக்கப்பட்டது. ஜெயசிம்மன் இந்த செப்பேட்டை குடுரா ( மசூலிப்பட்டிணம் அருகில்) என்ற இடத்தில் இருந்த தனது வெற்றிப் பாசறையில் இருந்து வெளியிட்டதாக ஆணை வடிவில் உள்ளது. இதில் பிராமணர்கள் பலருக்கு நிலமாணியம் வழங்கும் ஆணை பிராகிருத மொழியில் இடம்பெற்றுள்ளது. இதில் தன்னை ராஜா என்றும் தான் மகேசுவரனின் பக்தன் என்றும் குறிப்பிட்டுக் கொள்கிறான்.  

**பிரகாத்பாளையனர்கள் ** இந்தியவாவின பழமையான அரச மரபினர் இவர்கள் தற்கால ஆந்திரப் பிரதேசத்தைச் சேர்ந்தவர்கள். இவர்கள் கி.பி. மூன்றாம் நூற்றாண்டில் ஆந்திரத்தின் வடபகுதியில் உள்ள கிருஷ்ணா மாவட்டத்தில் ஆண்டவர்கள் ஆவர். இந்த மரபில் அறியப்படுகின்ற மன்னன் ஜெயவர்மனாவான். இவன் குடும்பத்தைச் சேர்ந்த இளவரசியை ஆந்திர இசுவாகு மன்னன் மணந்தான். இவனது தலைநகரம் கிருஷ்ணா மாவட்டத்தில் இருந்த கொடுரு ஆகும். இவனது மரணத்துக்குப் பிறகு இவனது நாட்டில் கிருஷ்ணா ஆற்றுக்கு தெற்கில் உள்ள பகுதியை ஆந்திர கோத்திரிக்கா மரபினரும், ஆற்றின் வடக்கில் உள்ள பகுதியை சாலங்காயனர்களும் கைப்பற்றிக் கொண்டனர்.
# சாலங்காயனர்

**சாலங்காயனா் (The Salankayanas)** என்போர் ஆந்திரப்பிரதேசத்தின் ஒரு பகுதியை ஆட்சி செய்த ஒரு பழமையான அரச மரபினர் ஆவர். இவர்களின் ஆட்சிப் பகுதி கோதாவரி கிருஷ்ணா ஆற்றுக்கு இடைப்பட்டப் பகுதியில் இருந்தது. இவர்களின் தலை நகரம் தற்போதைய ஆந்திரப் பிரதேசத்தின் மேற்கு கோதாவரி மாவட்டத்தில் எருலுவுக்கு அருகில் தற்போது பேடவேகி என்று அழைக்கப்படும் வேங்கி ஆகும். இந்த மரபினர் கி.பி. 300 முதல் 440 வரை ஆண்டனர். இவர்கள் பிராமணர். இவர்களின் பெயர் இவர்களின் கோத்திர சின்னத்தில் இருந்து வந்ததாகும்.  

இவர்களின் அரசை 5 ஆம் நூற்றாண்டில், விஷ்ணுகுந்தினப் பேரரசின் இரண்டாம் மாதவர்மன் வெற்றி கொண்டான்  

## அரசர்களின் பட்டியல்
1. அஸ்திவர்மர்
1. நந்தி வர்மர்
1. விஜயதேவ வர்மர்
1. விஜயநந்தி வர்மர்
# அரேபிய தாரைப் புறா



**அரேபிய டிரம்பெட்டர் புறா** (*Arabian Trumpeter pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. அரேபிய டிரம்பெட்டர் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை தாரை வாசிப்பது போன்ற இவற்றின் சத்தத்திற்காக அறியப்படுகின்றன. இவை குரல் புறாக்களின் ஓர் வகையாகும்.
# பொகாரா தாரைப் புறா



**பொகாரா டிரம்பெட்டர் புறா** (*Bokhara Trumpeter pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. பொகாரா டிரம்பெட்டர் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவ்வினம் அதன் நீண்ட கால் இறகுகளுக்காகவும் மற்றும் இரட்டை கொண்டைக்காகவும் அறியப்படுகிறது.  

இவ்வினம் அமெரிக்காவில் மிகப்பிரபல்யமான டிரம்பெட்டர் இனங்களில் ஒன்றாகும்.
# வேங்கி

**வேங்கி** (அல்லது **வேங்கி நாடு**) என்பது ஆந்திரத்தின் கோதாவரி மற்றும் கிருஷ்ணா மாவட்டங்களில் பரவி இருந்த ஓர் ஆட்சிப் பகுதியாகும். எருலுவுக்கு அருகில் உள்ள பெதவேகி இதன் தலைநகரம் ஆகும். கி.மு. மூன்றாம் நூற்றாண்டில் மௌரியப் பேரரசின் மன்னர் அசோகர் கைப்பற்றும்வரை இப்பகுதி கலிங்க நாட்டின் ஒரு பகுதியாக இருந்தது. கி.மு 185 க்கு பிறகு, இப்பகுதியில் சாதவாகனர்கள் தங்கள் ஆதிக்கத்தை ஏற்படுத்தி, வேங்கியைக் கைப்பற்றினர். பிறகு இவர்களை வெற்றிகொண்டு ஆந்திர இசுவாகு மரபினர் வேங்கியத் தங்கள் வசம் கொண்டுவந்தனர். கி.பி. 300 காலகட்டத்தில் இப்பகுதியின் ஆட்சியாளர்களாக சாலங்காயனார்கள் ஆயினர். இவர்கள் பல்லவர்களுக்கு கீழ் இருந்தனர். சாலங்காயனார்களை விஷ்ணு குந்தினர்கள் வெற்றி கொண்டனர்.  

ஏழாம் நூற்றாண்டின் துவக்கத்தில், விஷ்ணு குந்தினர்களிடமிருந்து சாளுக்கிய இரண்டாம் புலிகேசி வேங்கியை கைப்பற்றித் தன் தம்பி குப்ஜ விஷ்ணுவர்தனின் கட்டுப்பாட்டில் விட்டான். விஷ்ணுவர்தன் வழியாகவே கீழைச் சாளுக்கியர் மரபு துவங்கியது. கீழைச் சாளுக்கியர்கள் முதலில் இராஜராஜ சோழனால் (985-1014) வெற்றி கொள்ளப்பட்டனர். என்றாலும் பின்னர் கீழைச் சாளுக்கியர் சோழரின் நெருங்கிய கூட்டாளிகளாக ஆயினர். மேலும் இவர்களுக்குள் திருமண உறவுகளும் ஏற்பட்டன. இதனால் மேலைச் சாளுக்கியரின் தலையீடுகள் தொல்லைகளைச் சந்திக்க வேண்டிஇருந்தது. வேங்கியைச் சேர்ந்த முதலாம் குலோத்துங்க சோழன் சோழர் அரியணையில் அமர்ந்தார்.
# டிரெசுடன் தாரைப் புறா



**டிரெஸ்டன் டிரம்பெட்டர் புறா** (*Dresden Trumpeter pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின.  

## தோற்றம்
சாக்சானியின் டிரெஸ்டன் பகுதி.  

### இன வரயறை
பீல்டு புறாவை விட சற்றே வலிமையுள்ளது, சிறிய எடையுள்ளது. வெள்ளை இறக்கைகள். இரட்டை கொண்டை.  
- *தலை:* இரட்டை கொண்டை டிரம்பெட்டர் போல மிக சக்தி வாய்ந்ததாக இல்லை. கொண்டையானது பரந்த மற்றும் உடைவற்று இருக்க வேண்டும்.
- *கண்கள்:* கரு ஆரஞ்சு நிற கருவிழி, சிவப்பு மற்றும் மஞ்சள் நிறப் புறாக்களில் வெளிர் நிறக் கருவிழி.
- *அலகு:* சிவப்பு மற்றும் மஞ்சள் நிறப் புறாக்களில் சதை நிற அலகு, கருப்புப் புறாக்களில் கருப்பு நிற அலகு
- *கழுத்து:* குட்டையான, கோள வடிவ, தொண்டை நிறைந்தது.
- *மார்பு:* அகலமானது
- *பின்புறம்:* தோள்பட்டையில் விரிந்து பிறகு சற்றே குறுகியுள்ளது.
- *இறக்கைகள்:* அகலமானவை, கடைசிப் பகுதி வாலைத் தொடுமளவில்.
- *வால்:* நீளமானது.
- *கால்கள்:* இறகு நிறைந்தவை, இறகுகள் பக்கவாட்டில் நீண்டுள்ளன.

### வண்ணங்கள்
சிவப்பு மற்றும் மஞ்சள், மிக அரிதாக கருப்பு.  

### அடையாளங்கள்
வெள்ளை இறக்கைகள், மற்ற இறகுகள் வண்ணத்துடன் காணப்படுகின்றன.  

### குறைபாடுகள்
மெலிந்த உடலமைப்பு
# நாகர்கோவில் கே. மகாதேவன்

**நாகர்கோவில் கே. மகாதேவன்** தமிழ்த் திரைப்பட நடிகரும் எழுத்தாளரும் ஆவார். தமிழ்த் திரைப்படங்களில் நாரதர் கதைப்பாத்திரத்தில் நடித்துப் பெயர் பெற்றவர். பல சிறுகதைகள் எழுதியுள்ளார்.  

## நடித்த திரைப்படங்கள்
1. பக்த கௌரி (1941)
1. கங்காவதார் (1942) - பகீரதன் கதைப்பாத்திரம்.
1. ஸ்ரீ வள்ளி (1945)
1. ஏகம்பவாணன் (1947)
1. சக்ரதாரி (1948)
1. காமவல்லி (1948)
1. ஸ்ரீ கிருஷ்ணதுலாபரம் (1948)
1. பாரிஜாதம் (1950) - நாரதர் கதைப்பாத்திரம்.
# அதிதி லகிரி

**அதிதி லகிரி** ( Aditi Lahiri 14 சூன் 1952) என்பவர் இந்தியாவைச் சேர்ந்த செருமனி மொழியியலாளர்; ஆக்சுபோர்டு பல்கலைக் கழகத்தில் பேராசிரியராக உள்ளார்.  

## கல்வித் தகுதிகள்

கொல்கத்தாவில் பிறந்த அதிதி லாகிரி கொல்கத்தாவில் உள்ள பெத்துன் கல்லூரியிலும் பின்னர் கொல்கத்தா பல்கலைக்கழகத்திலும் பயின்றார். ஒப்பியன் மொழியியலில் ஆய்வுப் பட்டத்தைக் கொல்கத்தா பல்கலைக் கழகத்திலும், மொழிநூல் ஆய்வறிஞர் பட்டத்தை பிரவுன் பல்கலைக்கழகத்திலும் பெற்றார்.  

## பணிகள்
லாசு ஏஞ்சல்சில் உள்ள கலிபோர்னியா பல்கலைக் கழகத்தில், பின்னர் சாண்டா குரூசில் உள்ள கலிபோர்னியா பல்கலைக் கழகத்தில் ஆசிரியராகப் பணி புரிந்தார். நெதர்லாந்து மாக்சு பிளாங்க் நிறுவனத்திலும் பணியாற்றினார். செருமனியில் உள்ள கான்ஸ்டன்ஸ் பல்கலைக் கழகத்திலும் தற்பொழுது ஆக்சுபோர்டு சாமர்வில் கல்லூரியிலும் பணி செய்கிறார்.  

## சிறப்பு விருதுகள்

2000 ஆம் ஆண்டில் லீப்னிஸ் பரிசைப் பெற்றார். 2007 இல் யுரோப்பிய அகாதமிய உறுப்பினர் என்னும் விருதும் 2010 இல் பிரிட்டிசு அகாதமியின் மதிப்புறு பேராசிரியர் பட்டமும் இவருக்கு வழங்கப்பட்டன. 2013 ஆம் ஆண்டில் அமெரிக்க மொழியியல் சொசைட்டியின் மதிப்புறு வாணாள் உறுப்பினர் எனவும் கவுரவிக்கப்பட்டார்.  

## மேற்கோள்
# ஆல்டென்பர்கர் தாரைப் புறா



**ஆல்டென்பர்கர் தாரைப் புறா** (*Altenburger Trumpeter pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. ஆல்டென்பர்கர் தாரைப் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை தாரை வாசிப்பது போன்ற இவற்றின் சத்தத்திற்காக அறியப்படுகின்றன. இவை குரல் புறாக்களின் ஓர் வகையாகும்.
# உட்பொருத்தக்கூடிய காலமர் கண்ணாடி வில்லை


**உட்பொருத்தக்கூடிய காலமர் கண்ணாடி வில்லை** (*Implantable Collamer Lens*) என்பது பார்வை குறைபாடுகளைச் சரி செய்யும் சிகிச்சைக்கு உதவும் லென்ஸ் ஆகும். ஆங்கிலத்தில் இதனைச் சுருக்கமாக ICL என்று அழைப்பார்கள். கண்ணின் மேற்புறத்தில் சென்று பாரம்பரியத் தொடர்பு லென்சுகள் போலல்லாமல், இவை (ஐசிஎல்)  
கருவிழி (கண் வண்ண பகுதி) மற்றும் இயற்கை லென்சுக்கு இடையே கண்ணுக்குள்ளே பொருத்தப்படும். லென்ஸ் கண் உள்ளே நிரந்தரமாக இருக்கும். எனினும், இந்த லென்சைப் பொருத்திக்கொண்ட பின்னர் ஒருவரது பார்வை காலப்போக்கில் மாறுகிறது அல்லது குறைகிறது என்றால், லென்சை எளிதாக நீக்க அல்லது அதற்குப் பதிலாகப் புதிய லென்சைப் பொருத்த முடியும்.  

## ஐசிஎல் பற்றி
உள்விழி லென்சினைக் (IOL) கண்புரை அறுவை சிகிச்சைக்குப் பயன்படுத்தி நிரூபிக்கப்பட்ட தொழில்நுட்பத்தைத் தழுவிப் பல ஆண்டுகள் ஆராய்ச்சி மற்றும் வளர்ச்சியை அடிப்படையாகக் கொண்ட புதிய முயற்சி அல்லது கண்டுபிடிப்பு உட்பொருத்தக்கூடிய காலமர் (Collamer) கண்ணாடி வில்லை ஆகும்.  

ஐசிஎல் (ICL) நடைமுறைக் கண்புரை அறுவை சிகிச்சையில் இருந்து வேறுபடுகிறது. கண்புரை முறையில் இயற்கை லென்ஸ் கண் விழியில் அகற்றப்பட்டு அதற்கு பதிலாக IOL வகை லென்ஸ் பொருத்தப்படும் ஆனால் ஐசிஎல் (ICL) காலமர் லென்ஸ் இயற்கை லென்ஸ் முன் வைக்கப்படும்.  

பொதுவாக லேஸிக் சிகிச்சைக்குத் தகுதி இல்லாதவர்கள் இந்த ICL சிகிச்சையைச் செய்து கொள்ள முடியும்.  

## செயல்முறை

- லென்ஸ் பொருத்தப்படுவதற்கு ஒன்று அல்லது இரண்டு வாரங்கள் முன், கண் மருத்துவர் கண் முன்னறை இடையே லென்ஸ் வைப்பதற்கான போதிய இடவசதி உள்ளதா என்று சோதித்து முடிவுசெய்வார்.
- அறுவை சிகிச்சை நாளில், கண்களில் அழுத்தத்தை குறைக்க மயக்க மருந்து இடப்படும். ஆனாலும் சிறிது கண் அழுத்தத்தை உணர முடியும். லென்சை நிலைப்படுத்த கண்விழியில் ஒன்று அல்லது இரண்டு சிறிய துளைகள் மருத்துவர் உருவாக்க கூடும்.
- ஒரு சிறிய கீறல் மூலம் லென்ஸ் கண்விழியின் உள்ளே செலுத்தப்படும்.
- மடித்த நிலையில் லென்ஸ் மெதுவாக கண்ணுக்குள். லென்ஸ் நான்கு மூலைகளிலும் கருவிழியின் பின்னால் வைக்கப்படும். இந்த லென்ஸ் மற்றவர்களின் கண்ணுக்குத் தெரியாது.
- மருத்துவர் தொற்று மற்றும் வீக்கம் தடுக்க உதவும் கண் சொட்டு மருந்து கொடுப்பார் மருத்துவர் அறிவுரைப்படி பல நாட்கள் இந்த கண் சொட்டு மருந்தைப் பயன்படுத்தவேண்டும்.

## ஐசிஎல் பொருத்திக்கொள்ளத் தகுதிகள்
- 21 முதல் 45 வயது வரைக்குள் உள்ளவராக இருக்க வேண்டும்.
- தீவிர கிட்டப்பார்வை உள்ளவராக இருக்க வேண்டும் .
- லேசிக் சிகிச்சைக்குத் தகுதி இல்லாதவராக இருக்க வேண்டும். அதாவது cornea மெல்லியதாக இருக்க வேண்டும்.
# திபோர் பில் ஏரி


**திபோர் பில்** அல்லது **தீபோர் பீல்** (*Dipor Bil or Deepor Beel, (Pron: dɪpɔ:(r) bɪl, அசாமிய மொழி: দীপৰ বিল*), இது இந்தியாவின் அசாம், மாநிலத்தின் காமரூப் மாவட்ட குவகாத்தி நகரின் 15 கிலோமீட்டர் (தோராயமாக), தென் மேற்கே அமைந்துள்ள இந்த ஏரி, ஒரு நிரந்தர நன்னீர் ஏரியாகும். உயிரியல், மற்றும் சுற்றுச்சூழல் முக்கியத்துவம் வாய்ந்த இந்த ஏரியின், மேற்பரப்பு பகுதியானது 4.014 எக்டர் (15.50 சதுர மைல்), சராசரி ஆழம், 1 மீட்டரும் (3.3 அடிகள்), அதிகபட்ச ஆழமாக, 4 மீட்டர் (13 அடிகள்) என கணக்கிடப்பட்டுள்ளது. மேலும், திபோர் பில் ஏரியின் தென் மேற்கே, அசாம் மாநிலத்தின் முதன்மை ஆறான பிரம்மபுத்திரா ஆறு ஓடுகிறது.
# வெள்ளை வல்லூறு


**வெள்ளை வல்லூறு** அல்லது** வெள்ளை லகுடு** (*laggar falcon* (*Falco jugger*) என்பது நடுத்தர உடல் அளவு கொண்ட கொன்றுண்ணிப் பறவை ஆகும். இவை இந்தியத் துணைக்கண்டத்திலும், தென்கிழக்கு ஈரான், தென்கிழக்கு ஆப்கானித்தான், பாக்கித்தான், இந்தியா, நேபாளம், பூட்டான், வங்காளதேசம் , வடமேற்கு மியான்மர் ஆகிய பகுதிகளில் காணப்படுகிறது. இது லாங்கர் வல்லூறு பறவையை ஒத்திருக்கிறது ஆனால், இதன் உடல் இருண்ட, மற்றும் கருமையான "கால் இறகுகளைக்" கொண்டதாக உள்ளது. ஒரு வயதுகொண்ட பறவைகள் வயிற்றுப் பகுதிகள் மிகவும் இருண்டதாக இருக்கும். இந்த இனப்பறவைகள் ஹைரோஃபல்கான்கள் என்னும் வல்லூறுகளின் நெருங்கிய கூட்டத்தைச் சார்ந்தவை.  

வெள்ளை வல்லூறு இப்பகுதியின் பொதுவான வல்லூறுவாக இருந்தது. ஆனால் அண்மைக் காலங்களில் இவற்றின் எண்ணிக்கை கணிசமாக குறைந்துபோய் உள்ளது. முக்கிய அச்சுறுத்தல்கள் இப்பகுதியில் பூச்சிக்கொல்லி பயன்பாடு தீவிரமடைவது மற்றும் பெரிய பருந்துகளை சிக்க வைக்க ஒரு தூண்டில் பொருளாக பயன்படுத்துதல் ஆகும். இந்தியா முழுக்கக் காணப்பட்ட இப்பறவை தற்போது மிகவும் எண்ணிக்கையில் குறைந்து வருகிறது. இவை மதுரை மாவட்டம் அரிட்டா பட்டி மலைப்பகுதியில் வாழ்வதாக கண்டறியப்பட்டுள்ளது.  

## விளக்கம்
இது கரும்பருந்தைவிடச் சற்றுப் பெரியதாகும். இது சுமார் 45 செ.மீ. நீளம் இருக்கும். இதன் மேல் அலகு நீல நிறத்திலும், கீழ் அலகு மஞ்சள் நிறத்திலும் இருக்கும். விழிப்படலம் பழுப்பு நிறத்திலும், கால்கள் மஞ்சள் நிறத்திலும் இருக்கும். உடலின் மேற்பகுதி கறுப்பும், சாம்பல் பழுப்பும் கலந்து காணப்படும். உச்சந்தலையும் பின் கழுத்தும் வெள்ளை நிறத்தில் இருக்கும். கண்ணை ஒட்டி ஒரு மெல்லிய கோடு முன்னிருந்து கீழ்நோக்கிச் செல்லும். உடலின் அடிப்பகுதி வெண்மையாக இருக்கும். அதில் நீளவாக்கிலான பழுப்புக் கோடுகள் இருக்கும். வயிற்றின் பக்கங்களிலும், தொடைகளிலும் கோடுகள் மிகுதியாக இருக்கும். மார்பில் கோடுகள் முறிந்து காணப்படும். தலைக்கு மேலே பறக்கும்போது வெள்ளை மார்பும், இறக்கை நுனிகளில் காணப்படும் கருப்பு வெள்ளைப் புள்ளிகளைக் கொண்டு இவற்றை அடையாளம் காணலாம்.  

## சூழலியலும் பழக்கவழக்கமும்
இவற்றை வறள் நிலங்களிலும், புதர் காடுகளிலும் காணப்படக்கூடியன. அடர்ந்த காடுகளில் காண முடியாது.  

இவை இணையாகவே எங்கும் காணப்படும். விளை நிலங்களை அடுத்துள்ள கம்பங்கள் மீதோ உயரமான மரங்களின் மீதோ வீற்றிருக்கும். வெட்டுக்கிளி, காடை, கௌதாரி, தவிட்டுக் குருவி, கரிச்சான் போன்றவற்றை வேட்டையாடி உண்ணும். நகரங்களில் மாடப்புறாக்கள் வாழும் இடத்திற்கு அருகில் தங்கள் இருப்பிடத்தை அமைத்துக் கொண்டு அவற்றை வேட்டையாடி வாழும். இணைப் பறவைகள் தேங்கள் வேட்டையாட விரும்பும் பறவையை மாறி மாறி விரட்டி அதை களைப்படையச் செய்து, பின்னர் அடித்துக் கொன்று இரண்டும் பகிர்ந்து உண்ணும்.  

## இனப்பெருக்கம்
இவற்றின் இனப்பெருக்க காலம் சனவரி முதல் ஏப்ரல் வரை ஆகும். இனப்பெருக்க காலத்தில் காதலூட்டத்தின்போது ஆண் பெண் பறவைகள் உயர எழுந்து பறந்து வீழ்ந்து விளையாடும். அடர்ந்த மரங்களில் 15 மீட்டர் உயரத்தில் குச்சிகள், இலைகள், வைக்கோல் போன்றவற்றைப் பயன்படுத்தி கூடு கட்டும். காக்கை, பருந்து முதலியவற்றின் பழைய கூட்டையும் பயன்படுத்தும். மூன்று அல்லது நான்கு முட்டைகள் இடும். முட்டைகள் இளஞ்சிவப்பு, செங்கல் சிவப்பு, கரும்பழுப்பு கறைகளுடன் காணப்படும். ஆணும் பெண்ணும் அடை காக்கும்.  

## படங்கள்
# வாளை மீன்



**வாளை மீன்** என்பது உலகம் முழுவதும் உள்ள வெப்ப கடல்களில் காணப்படும் மீன் இனம் ஆகும். இது பார்ப்பதற்கு சற்று நீளமாக இருக்கும். தென் இந்திய கடற்கரையில் இது கிடைக்கும். உதாரணமாக, கன்னியாகுமரி பகுதிகளில் அதிகமாக காணப்படுகிறது. இதன் மீது 'செள்' என்று சொல்லப்படுகிற செதில்கள் கிடையாது. மாறாக, பசை போன்ற ஒருவித மாவு மாதிரியான படிவம் இதன் உடல் முழுவதும் காணப்படும். சமைக்கும் முன் இந்த மாவினை வழித்து எடுத்தபின் தான் வேண்டும். இந்தியாவில் இருந்து ஏற்றுமதி செய்யப்படும் மீன்களில் 30% வாளை மீன் ஆகும்.
# பிராங்கோனிய தாரைப் புறா



**பிராங்கோனிய தாரைப் புறா** (*Franconian Trumpeter pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. பிராங்கோனிய தாரைப் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை தாரை வாசிப்பது போன்ற இவற்றின் சத்தத்திற்காக அறியப்படுகின்றன. இவை குரல் புறாக்களின் ஓர் வகையாகும். இவை கால்களில் இறகற்று காணப்படும். இவை கி.பி.1900களில் தோன்றின.
# இரண்டாம் ஆங்கிலேய–சீக்கியர் போர்



**இரண்டாம் ஆங்கிலேய-சீக்கியர் போர்** (Second Anglo-Sikh War), சீக்கியப் பேரரசுக்கும், கிழக்கிந்திய கம்பெனிக்கும் இடையே 1848 முதல் 1849 முடிய நடைபெற்றது. இப்போரின் இறுதியில் கிழக்கிந்தியக் கம்பெனி வெற்றி பெற்று, சீக்கிய பேரரசின் ஆட்சி முடிவுற்றது.  

சீக்கியப் பேரரசில் இருந்த பஞ்சாப், ஆப்கானித்தான் பகுதிகளை ஆங்கிலேயர்கள் தக்க வைத்துக் கொண்டு, காஷ்மீர், லடாக் மற்றும் ஜில்ஜிட்-பால்டிஸ்தான் பகுதிகளை, இராசபுத்திர குலத்தின் டோக்ரா வம்சத்தின் ஜம்மு மன்னர் குலாப் சிங்கிடம் 75 இலட்சம் ரூபாய்க்கு விற்று விட்டனர். இதனால் புதிய ஜம்மு காஷ்மீர் இராச்சியம் உருவானது.  

## போருக்கான பின்புலம்
மகாராஜா ரஞ்சித் சிங் காலத்தில் சீக்கியப் பேரரசு விரிவடைந்து கொண்டிருந்த காலத்தில், கிழக்கிந்திய கம்பெனி ஆட்சியாளர்கள் தங்கள் நிலப்பரப்பை இந்தியத் துணைக்கண்டத்தின் மேற்கிலும், வடமேற்கிலும் விரிவாக்கம் செய்து கொண்டிருந்தனர்.  

முதலாம் ஆங்கிலேய-சீக்கியர் போருக்குப் பின்பும், சீக்கியர்கள் கிழக்கிந்திய கம்பெனி ஆட்சியாளர்களின் கொள்கைகளுக்கு ஒத்துப் போகாமையே இரண்டாம் ஆங்கிலேய சீக்கியப் போருக்குக் காரணமாயிற்று.  

## இதனையும் காண்க
- ஆங்கிலேய-சீக்கியப் போர்கள்
- முதலாம் ஆங்கிலேய-சீக்கியர் போர்

## அடிக்குறிப்புகள்
# யூரோமிர்



**யூரோமிர்** *(Euromir)* 1990களில் அமைக்கப்பட்ட ஒரு அனைத்துலக விண்வெளித் திட்டமாகும். உருசிய நடுவண் விண்வெளி நிறுவனம் மற்றும் பன்னாட்டு அமைப்பான ஐரோப்பிய விண்வெளி நிறுவனம் ஆகியனவற்றைச் சேர்ந்த ஐரோப்பிய விண்வெளி வீரர்களை மீர் விண்வெளி நிலையத்திற்கு அழைத்துச் செல்வதும் இத்திட்டத்தின் நோக்கமாகும்.  

1990 களின் தொடக்கத்தில், அக்காலத்தில் திட்டமிடப்பட்டிருந்த பன்னாட்டு விண்வெளி நிலையத்திற்கு அனுப்புவதற்காக, விண்வெளி வீரர்களை தேர்ந்தெடுத்து பயிற்சியளிப்பது இத்திட்டத்தின் ஒரு பகுதியாகும். ஐரோப்பிய விண்வெளி நிறுவனத்து விண்வெளி வீரர்கள், அமெரிக்க விண்ணோடத்தில் மேற்கொண்ட பயணங்களும், உருசியாவின் மீர் விண்வெளி நிலையத்திற்கு சென்று வந்த பயணங்களும் (ஐரோப்பிய விண்வெளி நிறுவனத்தின் கொலம்பசு முன்னோடி பறத்தல் திட்டம்) அவர்களுக்கு நல்ல வின்வெளி அனுபவங்களை கொடுத்தன. மேலும், பன்னாட்டு ஒத்துழைப்புடன் உதவிகள் பெறுவதற்கான அனுபவங்களும் அவர்களுக்குக் கிடைத்தன.  

1992 ஆம் ஆண்டு ஐரோப்பிய விண்வெளி நிறுவனத்தால் தேர்ந்தெடுக்கப்பட்ட இரண்டு விண்வெளி வீரர்கள் பயிற்சிக்குப் பின்னர் விண்ணோடத் திட்டங்களுக்கு அனுப்பப்பட்டனர். நான்கு நபர்கள் மீர் விண்வெளி நிலையத்திற்கு தேர்ந்தெடுக்கப்பட்டனர். யூரி ககாரின் விண்வெளி பயிற்சி நிலையத்தில் மேலும் அவர்களுக்கு பயிற்சி அளிக்கப்படும் என்ற ஒப்பந்தமும் கையெழுத்தானது.  

உல்ஃப் மெர்போல்டு, தாமசு இரெயிட்டர் ஆகிய இருவரும் முறையே 1994, 1995 இல் பறப்பதற்குரிய முதன்மையான நபர்கள் ஆவர் என்ற ஒப்பந்தம் 1993 ஆம் ஆண்டில் கையெழுத்தானது.  
பெத்ரோ துக்கியுவும் கிரிசுடர் ஃபக்ளசாங்கும் அவர்களுக்கு உதவியாளர்களாகத் தெரிவு செய்யப்பட்டனர். சோயுசு விண்கலத் தொகுப்பிலும், மீர் விண்வெளி நிலையத்திலும் இவர்கள் உருசிய மொழியில் பயிற்றுவிக்கப்பட்டனர்.  

மெர்போல்டும், தாமசு இரெயிட்டரும் முறையே யூரோமிர் 94 ( சோயுசு டி.எம்-20) மற்றும் யூரோமிர் 95 ( சோயுசு டி.எம்-22) திட்டங்களில் விண்னில் பறந்தனர். இரெயிட்டர் இத்திட்டத்தில் விண்வெளியில் நடைபோட்டார் என்பது குறிப்பிடத்தக்கது ஆகும்.
# யாஸ்கர்



**யாஸ்கர்**, பாணினிக்குப் பின் வந்த சமசுகிருத மொழியின் புகழ் பெற்ற சொல் இலக்கண ஆசிரியர் ஆவார். இவர் கி மு 6 அல்லது 5ஆம் நூற்றாண்டில் வாழ்ந்தவர் எனக் கருதப்படுகிறது. வேதாங்கத்தின் ஆறு பகுதிகளில் ஒன்றான நிருக்தம் எனப்படும் வேத கால சமசுகிருத மொழியின் சொற்களின் இலக்கணத்தை வகுத்தவர்.  

## சொற்களஞ்சியத்திற்குரிய பிரிவுகள் மற்றும் பேச்சு பாகங்கள்
சமசுகிருத மொழிச் சொற்களை நான்கு பெரும் பிரிவுகளாக வகுத்தவர்:  
1. நாமம் – பெயர்ச்சொல்
1. ஆக்யோ – வினைச்சொல்
1. உபசர்க்கம் – உரிச்சொல் அல்லது முன்னிணைப்பு
1. நிபாதம் – Grammatical particles, invariant words (perhaps prepositions)

## இதனையும் காண்க
- வேதாங்கங்கள்
- வியாகரணம்
# சன் பீல் ஏரி


**சன் பீல்** அல்லது **சொன் பில்** (*Son Beel, (Shon Bill*); இது, இந்தியாவின், தெற்கு அசாமில் அமைந்துள்ள பேரேரிகளில் ஒன்றாகும். அசாம் மாநிலத்தின் மிகப்பெரிய சதுப்புநிலப் பிராந்தியத்தில் வியாபித்துள்ள இந்த நன்னீர் ஏரி, அம்மாநிலத்தின் கரீம்கஞ்சு மாவட்டத்தில் அமைந்துள்ளது. குளிர்காலத்தின்போது சிறப்பாக நெல் சாகுபடி செய்யும் முழுமையான விளைநிலமாக உள்ள சன் பீல் ஏரி, மார்ச்சுக்கு பின் குளிர்காலம் முடிந்து தண்ணீர் நிரம்பிக் காணப்படுகிறது.
# எஸ். டி. சுப்பையா



**எஸ். டி. சுப்பையா** தமிழ்த் திரைப்பட நடிகராவார். தனது காலத்து தமிழ்த் திரையுலகில் நடிப்பாற்றலும், பாடும்திறனும் கொண்டிருந்த இவர் நிறைய திரைப்படங்களில் நடிக்கவில்லை. பக்த கௌரி திரைப்படத்தில் இடம்பெற்ற *மாய உலகை மதியாதே...*, *நான்முகன் படைப்பில்...* ஆகிய பாடல்கள் சுப்பையாவால் பாடப்பட்டவையாகும்.  

## நடித்த திரைப்படங்கள்
- சதி அகல்யா (1937)
- ஹரிஹரமாயா (1940)
- சதி மகானந்தா (1940)
- மந்தாரவதி (1941)
- பிரபாவதி (1942)
- பிருதிவிராஜன் (1942)
- திவான் பகதூர் (1943)
- அருந்ததி (1943)
- மாரியம்மன் (1948)
# எளிய அறிவு ஒழுங்கமைப்பு முறைமை

**எளிய அறிவு ஒழுங்கமைப்பு முறைமை** (Simple Knowledge Organization System - SKOS - இசுகோசு) என்பது கட்டுப்படுத்தப்பட்ட கலைச்சொற்கள் (controlled vocabulary), வகைப்பாட்டியல் (taxonomy), நிகண்டுகள் போன்றவற்றை உருமாதிரியாக்கப் பயன்படும் ஓர் உலகளாவிய வலைச் சேர்த்திய பரிந்துரை ஆகும். இது வலை மெய்ப்பொருளிய மொழியில் எழுதப்பட்ட ஒரு மெய்ப்பொருளியம் ஆகும். இது பொருளுணர் வலைத் தொழில்நுட்பங்களின் ஒரு பகுதி ஆகும்.  

பல்வேறு வகைப்படுத்தல் முறைமைகள், கட்டுப்படுத்தப்பட்ட கலைச்சொற்கள் இசுகோசினைப் பயன்படுத்தி வெளியிடப்பட்டுள்ளன.
# டைசயனமைடு



**டைசயனமைடு** *(Dicyanamide)* C<sub>2</sub>N<sub>3</sub><sup>–</sup> என்ற வேதி வாய்ப்பாட்டைக் கொண்ட ஒரு அயனி ஆகும். இருசயனமைடு, இருசயனமைன் என்ற பெயர்களாலும் இவ்வேதிச் சேர்மம் அழைக்கப்படுகிறது. இவ்வயனியில், இரண்டு சயனைடு குழுக்கள் மையத்திலுள்ள நைட்ரசன் எதிர்மின் அயனியுடன் பிணைக்கப்பட்டுள்ளன. 2-சயனோகுவானிடின் சேர்மம் சிதைவடைந்து இருசயனமைடு உருவாகிறது. கரிம மற்றும் கனிம உப்புகளில் இவ்வயனி ஓர் இணையெதிர் அயனியாக விரிவாகப் பயன்படுத்தப்படுகிறது. மேலும், பல்வேறு கரிமச் சகப்பிணைப்புச் சேர்மங்களை தொகுப்பு முறையில் தயாரிக்க உதவும் வினைபடு பொருளாகவும் பயன்படுகிறது.  

கரிம மீக்கடத்திகளில் எதிரயனிக் கூறாக டைசயனமைடு பயன்படுத்தப்பட்டது. 1990 களில், அமைப்பு நிலையில் உயர் நிலைமாறு வெப்பநிலை கொண்ட மீக்கடத்தியாக இவ்வயனி கருதப்பட்டது . பெப்டைடுகளை உற்பத்தி செய்யும் வினைகளில் இச்சேர்மத்தின் பங்களிப்பு எவ்வாறு உள்ளதென தீன் கென்யோன் சோதித்துப் பார்த்தார். இவ்வினைகளின் தன்மையைக் கருத்திற்கொண்டு, மேலும் சோதனையைத் தொடர்ந்த இவருடைய இணை பணியாளர், இருசயனமைடு ஒர் உயிர்வழிப் பிறப்பு முன்னோடியாக இருக்கும் சாத்தியங்கள் உள்ளதாக தெரிவித்தார்
# சாம் அ. சபாபதி


**சாமுவேல் அரியரத்தினம் சபாபதி** (*Samuel Ariaretnam Sabapathy*, 6 செப்டம்பர் 1898 &ndash; 12 பெப்ரவரி 1964 ) இலங்கைத் தமிழ் வழக்கறிஞரும், முதலாவது யாழ்ப்பாண முதல்வரும் ஆவார். இவர் யாழ்ப்பாண நகரசபைத் தலைவராகவும் பதவி வகித்துள்ளார்.  

## இளமைக்காலம்
சபாபதி 1898ம் ஆண்டு செப்டெம்பர் 6ம் தேதி பிறந்தார். இவரது தந்தையார் வரணியைச் சேர்ந்த கனகசபைப்பிள்ளை, தாயார் அன்னம்மா. இவரது உடன்பிறந்தாரான எஸ். குலேந்திரன் முன்னாள் யாழ்ப்பாண ஆயர் ஆவார்.  

## இறப்பு
சபாபதி 1964 பெப்ரவரி 12 ஆம் தேதி தனது 66 ஆவது வயதில் காலமானார்.
# கரண் சிங்



**கரண் சிங்** (Karan Singh) (பிறப்பு:9 மார்ச் 1931), ஜம்மு காஷ்மீர் இராச்சியத்தின் மன்னர் ஹரி சிங்கின் மகன் ஆவார். ஜம்மு காஷ்மீர் மாநில ஆளுநராகவும், இந்திய தேசிய காங்கிரசு கட்சியின் தலைவர்களில் ஒருவராகவும் இருந்தவர். மேலும் இந்திய நாடாளுமன்றத்தின் மக்களவை மற்றும் இந்திய நாடாளுமன்றத்தின் மாநிலங்களவை உறுப்பினராகவும் பணியாற்றியவர். இந்திய அரசின் சுற்றுலா, விமானப் போக்குவரத்து, சுகாதாரம் மற்றும் குடும்ப நல அமைச்சராகவும் பணியாற்றியவர். மேலும் அமெரிக்காவுக்கான இந்தியாவின் தூதுவராகவும் பணியாற்றியவர்.பனாரசு இந்து பல்கலைக்கழகம் மற்றும் கஷ்மீர் பல்கலைக்கழகம் ஆகியவற்றின் துணைவேந்தராகப் பணியாற்றியவர். பல நூல்களை எழுதியவர். காஷ்மீர் பிரச்சினைகளில் இந்திய அரசுக்கு அவ்வப்போது ஆலோசனைகள் வழங்குபவர்.  

2019 ஜம்மு காஷ்மீர் மறுசீரமைப்பு சட்டத்தின் மூலம் இந்திய அரசியலமைப்பு சட்டம், பிரிவு 370 மற்றும் இந்திய அரசியலமைப்புச் சட்டம், பிரிவு 35ஏ ஆகியவைகள் நீக்கப்பட்டதன் மூலம் ஜம்மு காஷ்மீர் மற்றும் லடாக் பகுதிகள் சமூகப் பொருளாதாரம் மற்றும் கல்வியில் முன்னேறும் என கரண்சிங் கருத்து தெரிவித்துள்ளார்.  

## இளமையும் கல்வியும்

இராசபுத்திர டோக்ரா வம்சத்தில் பிறந்த கரண் சிங், பள்ளிக் கல்வியை டேராடூனில் உள்ள டூன் பள்ளியிலும், கல்லூரிக் கல்வியை கஷ்மீர் பல்கலைக்கழகத்திலும், அரசியல் அறிவியலில் முதுநிலை படிப்பு மற்றும் முனைவர் படிப்பை தில்லி பல்கலைக்கழகத்திலும் முடித்தவர்.  

## குடும்பம்
கரண்சிங்கிற்கு யசோ இராச்சிய இலக்குமி எனும் மனைவியும், அஜாத சத்ரு எனும் மகனும், ஜோத்சனா எனும் மகளும் உள்ளனர்.  

## விருதுகள்
இவரது சீரிய குடியியல் பணியைப் பாராட்டி இந்திய அரசு, 2005இல் பத்ம விபூசன் விருது வழங்கியது.  
## மறைவு
கரண் சிங் உடல்நலக் குறைவால் 12 மே 2017 அன்று மறைந்தார்.  
## இதனையும் காண்க
- ஜம்மு காஷ்மீர் இராச்சியம்
- ஜம்மு காஷ்மீர் வரலாறு
- ஜம்மு காஷ்மீர்
- குலாப் சிங்
- ரண்பீர் சிங்
- ஹரி சிங்
# சி. நாகராஜா

**சின்னத்தம்பி நாகராஜா** (28 பெப்ரவரி 1931 – 8 மே 2008) என்னும் முழுப் பெயர் கொண்ட **சி. நாகராஜா** ஒரு இலங்கைத் தமிழ் வழக்கறிஞர். இவர் யாழ்ப்பாண மாநகர முதல்வராகவும், யாழ் மாவட்ட அபிவிருத்திச் சபையின் துணைத் தலைவராகவும் பணியாற்றியுள்ளார்.  

## இளமைக்காலம்
நாகராஜா 1931ம் ஆண்டு பெப்ரவரி மாதம் 28ம் தேதி பிறந்தார். இலங்கையில் யாழ்ப்பாணம் இந்துக் கல்லூரியில் பள்ளிக் கல்வியை முடித்த பின்னர், மேற் படிப்புக்காகத் தமிழ்நாடு சென்று மதராசு கிறித்தவக் கல்லூரியில் சேர்ந்தார். அங்கே ஆங்கில இலக்கியத்தில் இளநிலை, முதுநிலைப் பட்டங்களைப் பெற்றார். 1981ல் புதிதாக உருவாக்கப்பட்ட யாழ்ப்பாண மாவட்ட அபிவிருத்திச் சபையின் துணைத் தலைவராகத் தேர்வான இவர், 1982. அப்பதவியை விட்டு விலகினார். சில காலம் அவர் வன்னிப்பகுதியில் வாழ்ந்து வந்தார்.  

## இறுதிக்காலம்
1990களில் ஐக்கிய அமெரிக்காவில் உள்ள நியூ செர்சிக்குக் குடி பெயர்ந்த நாகராஜா, 2008ம் ஆண்டில் அங்கேயே காலமானார்.
# தர்மா குமார்

**தர்மா குமார்** (மார்ச்சு 1928–19,அக்டோபர் 2001) ஓர் பொருளியல் வரலாற்றாசிரியர், பேராசிரியர், நூலாசிரியர் ஆவார்.  

## இளமைக்காலமும் கல்வியும்

தர்மா தமிழ்நாட்டைச் சேர்ந்த வெங்கடராமன் என்பவரின் மகள் ஆவார். லாகூரிலும், மும்பையிலும் இவருடைய இளமைக் காலம் கழிந்தது.  
பொருளியல் இளங்கலைப் படிப்பை மும்பை எல்பின்ட்சுடோன் கல்லூரியிலும், பொருளியல் முதுகலையைக் கேம்பிரிச்சிலும் முடித்தார்.  

## பணிகள்

1948 ஆம் ஆண்டில் இந்தியா திரும்பியதும் ரிசர்வ் வங்கியில் பணியில் சேர்ந்தார்.  
1951 இல் லோவ்ராஜ் குமார் என்பவரைக் காதலித்துத் திருமணம் செய்து கொண்டார். இவர்களுக்கு ராதா குமார் என்ற மகள் உண்டு.  
உலக விவகாரங்களுக்கான இந்தியக் கவுன்சிலில் சில காலம் வேலை செய்தார். பின்னர் 1966 ஆம் ஆண்டில் தில்லி பொருளியல் பள்ளியில் பேராசிரியராகச் சேர்ந்தார். ஒய்வு பெறும் வரை அங்குப் பணியாற்றினார்,.  

## எழுத்துப் பணிகள்

தென்னிந்தியாவில் நிலமும் சாதியும் என்ற பெயரில் நூல் எழுதி வெளியிட்டார். இந்த நூலுக்கு எல்லென் மெக்கார்தர் பரிசு கிடைத்தது.  
இந்தியப் பொருளாதார சமூக வரலாறு ரிவியூ என்னும் இதழுக்குப் பதிப்பாசிரியராக இருந்தார்.  
தனிமனித உரிமைகள், சமயச் சார்பின்மை, சனநாயக உரிமைகள் ஆகியவற்றில் ஈடுபாட்டுடன் இருந்தார்.  
பொருளியல், சமூகவியல், ஆகிய இரண்டையும் உள்ளடக்கி இவருடைய ஆய்வுகள் விளங்கின.  
இந்தியா மற்றும் அயல் நாடுகளின் பல்கலைக் கழகங்களின் கருத்தரங்குகளில் உரையாற்றினார்.  

## மேற்கோள்

## மேலும் பார்க்க
http://www.thehindu.com/mag/2001/11/04/stories/2001110400120200.htm
# மெனாண்டர்



, மன்னர் மெனாண்டர் பௌத்தம் தொடர்பான கேள்விகள் கேட்டல்]]  

கிரேக்க கலைநயத்தில் வடிவக்கப்பட்டதும், முதன் முதலில் வெளி உலகத்தால் அறியப்பட்டதுமான கௌதம புத்தரின் உருவச்சிலை, காந்தாரம்]]  

**முதலாம் மெனாண்டர் சோத்தர்** அல்லது **மிலிந்தர்** (Menander I Soter) (, (*Ménandros A' ho Sōtḗr*), இந்திய பாளி மொழியில் **மிலிந்தர்** என அழைக்கப்படுவர். இந்தோ கிரேக்க மன்னரான முதலாம் மெனாண்டர் தெற்காசியாவின் வடமேற்கில் ஒரு பேரரசை நிறுவியதுடன், பௌத்த சமயத்திற்கு ஆதரவளித்தவர்.(165//155  

## மெனாண்டரின் ஆட்சிப் பரப்புகள்
பாக்திரியா, தற்கால ஆப்கானித்தான், பாகிஸ்தான், இந்தியாவின் பஞ்சாப், அரியானா, இமாசலப் பிரதேசம் மற்றும் ஜம்மு காஷ்மீர் பகுதிகளை கொண்டது. இவரது பேரரசின் தலைநகராக **சகலா** எனும் தற்கால சியால்கோட் என அறியப்படுகிறது. இந்தோ கிரேக்க மன்னர்களில் முதலாம் மெனாண்டர் முதன் முதலில் நாணயங்களை வெளியிட்டவர்.  

## மறைவு
கி மு 130இல் மெனாண்டரின் மறைவிற்குப் பின், அவரது சிறு வயது மகன் ஸ்டாட்ரோ ஆட்சிக் கட்டிலில் அமரும் வரும் வரை, அவரது மனைவி *அகதோக்லியா* ஆட்சிபுரிந்தார்.  

## இதனையும் காண்க
- ஸ்டாட்ரோ
- நாகசேனர்
- இந்தோ கிரேக்க நாடு
- இந்தோ சிதியன் பேரரசு

## அடிக்குறிப்புகள்
# நாகசேனர்

பௌத்தம் தொடர்பான கேள்விகளுக்கு நாகசேனர் விடையளித்தல்]]  

**நாகசேனர்** (Nāgasena), சர்வாஸ்திவாத பௌத்தப் பிரிவின் நிறுவனரும், கி மு 150ல் காஷ்மீரில் பிறந்த பாளி மொழி அறிஞரும் ஆவார்.  

இந்தோ கிரேக்க மன்னர் மெனாண்டரின் பௌத்த சமயம் தொடர்பான கேள்விகளுக்கு, நாகசேனர் பதில் அளிக்கும் வண்ணம் அமைந்த, **மிலிந்த பன்கா** எனும் பாளி மொழி பௌத்த நூலை இயற்றியவர்.  

பௌத்த மெய்யியல் நூலான திரிபிடகத்தை, பாடலிபுத்திரத்தில், தான் ஒரு கிரேக்க பௌத்த பிக்குவிடமிருந்து கற்றதாக நாகசேனர், தான் இயற்றிய **மிலிந்த பன்கா** நூலில் குறித்துள்ளார். மேலும் கிரேக்க பௌத்த குருவின் வழிகாட்டுதலின் படி, தனக்கு ஞானம் ஏற்பட்டு, போதிசத்துவ நிலை அடைந்ததாக கூறுகிறார். மகாயான பௌத்தப் பிரிவில், நாகசேனர் 18 அருகதர்களில் ஒருவராகப் போற்றப்படுகிறார்.
# கராகீனன்


**கராகீனன்** என்பது கடல் பாசியிலிருந்து தயாரிக்கப்படும் ஒரு வித மாவுப்பொருளாகும்.  

இதன் **பயன்கள்** பலவாகும். குறிப்பாக சிலவகை உணவுபொருட்கள் தயாரிப்பதிலும் வேதியியல் துறையிலும் மருந்து மற்றும் அழகுசாதனப் பொருட்கள் தயாரிப்பதிலும் ஐசுகிரீம், பற்பசை தயாரிப்பிலும் பயன்படுகின்றது. எல்லா வித தேவையான ஊட்டச்சத்துகளும் இதில் இருப்பதால் விவசாயிகள் இதனை **இயற்கை உரமாகப்** பயன்படுத்துகிறார்கள்.  

இந்தியா தேவைகளை ஈடுசெய்ய இதனை வெளிநாடுகளில் இருந்து இறக்குமதி செய்கின்றது. தமிழக கடற்கரைப் பகுதிகளில் கடற்பாசி பயிரிடஅரசு ஊக்கப்படுத்துகிறது.
# பாலசுப்பிரமணியம்


**பாலசுப்பிரமணியம்** அல்லது **பாலசுப்பிரமணியன்** (*Balasubramaniam* or *Balasubramanian*)(; ; ; ) என்பது தென்னிந்தியா மற்றும் இலங்கையில் ஆண்களின் பெயராகும். தென்னிந்தியாவில் பாரம்பரியமாக ஆண்களும் பெண்களும் பாலசுப்பிரமணியன் என்பதை குடும்பப் பெயராகப் பயன்படுத்துகின்றனர். பாலசுப்ரமணியம் என்னும் சொல்லானது சமசுகிருத வார்த்தையாகும். பால என்பது "இளம்" என்றும் மற்றும் சுப்ரமணியம் (*சு* சமஸ்கிருத சொல்லான "புனிதமான" மற்றும் ப்ரமணியம் என்பது "உச்ச ஆவியின் மங்களகரமான சுடரொளியில் மிகச்சிறந்து" எனப் பொருள் படும்படி மொழிப் பெயர்க்கப்பட்டுள்ளது. இது இந்து கடவுளான முருகனின் குழந்தை அல்லது இளமைப் பருவத்தினைக் குறிப்பிடுகிறது. இதுபோல பாலகிருஷ்ணா என்ற சொல் இளம் வயது கிருட்டிணனைக் குறிக்கிறது.  

தெலுங்கில், சமஸ்கிருத மூல வார்த்தையுடன் நெருக்கமாக உள்ள இந்த பெயர் **பாலசுப்பிரமண்யம்** அல்லது **பாலசுப்பிரமணியம்** என்று எழுதப்பட்டுகிறது. கன்னடத்தில், இந்தப்பெயரானது **பாலசுப்பிரமண்யா** அல்லது **பாலசுப்பிரமண்யா** என்று குறிப்பிடப்படுகிறது.  

## குறிப்பிடத்தக்க நபர்கள்

- எசு. பாலசுப்பிரமணியன், அம்பாசமுத்திரம் மேனாள் சட்டமன்ற உறுப்பினார்
- பாலசுப்பிரமணியம் (பிறப்பு 1966), இந்திய ஒளிப்பதிவாளர்
- ஆ. பாலசுப்பிரமணியம் (பிறப்பு 1971), இந்திய கலைஞர்
- டி. பாலசுப்பிரமணியம், இந்திய நடிகர்
- ஜி. என். பாலசுப்பிரமணியம் (1910-1965), இந்திய இசைக்கலைஞர்
- கே. பாலசுப்பிரமணியன், இந்திய அரசியல்வாதி
- கிருஷ்ணகுமார் பாலசுப்பிரமணியன், இந்திய நடிகர்
- குடவாயில் பாலசுப்ரமணியன், இந்திய தொல்பொருள் ஆய்வாளர்
- பி. பாலசுப்பிரமணியம் (1960–2013), மலேசிய காவல்துறை அதிகாரி
- பி. பாலசுப்பிரமணியன், இந்திய அரசியல்வாதி
- ஆர். பாலசுப்பிரமணியம், இந்திய நடிகர்
- ராமச்சந்திரன் பாலசுப்ரமணியன் (பிறப்பு 1951), இந்திய கணிதவியலாளர்
- எஸ். பாலசுப்பிரமணியன் (பிறப்பு 1936), இந்திய பத்திரிகையாளர்
- எஸ். பி. பாலசுப்பிரமணியம் (1946-2020), இந்திய இசைக்கலைஞர்
- எஸ். ஆர். பாலசுப்ரமணியன், இந்திய அரசியல்வாதி
- சங்கர் பாலசுப்பிரமணியன் (பிறப்பு 1966), பிரித்தானிய வேதியியலாளர்
- சிற்பி பாலசுப்ரமணியம் (பிறப்பு 1936), இந்திய கவிஞர் மற்றும் கல்வியாளர்
- வி. பி. பாலசுப்ரமணியன், இந்திய அரசியல்வாதி

### குடும்ப பெயர்

- பாலசுப்பிரமணியம் டெனிஸ்வரன் இலங்கையின் வழக்கறிஞரும் அரசியல்வாதியும்
- பாலசுப்பிரமணியன் முத்துராமன், இந்திய தொழிலதிபர்
- பாலசுப்பிரமணியம் நெமினாதன் (பிறப்பு 1922), இலங்கை அரசியல்வாதி
- பாலசுப்பிரமணியம் ராமமூர்த்தி (1922-2003), இந்திய மருத்துவர்
- பாலசுப்பிரமணியன் சுந்தரம், இந்திய வேதியியலாளர்
- மலர் பாலசுப்பிரமணியன் (பிறப்பு 1976), அமெரிக்க மருத்துவர்
- ராஜீவ் பாலசுப்பிரமணியம் (பிறப்பு 1974), பிரித்தானிய எழுத்தாளர்
# முசுனூரி நாயக்கர்கள்

**முசுனூரி நாயக்கர்கள்** (**Musunuri Nayaks**) என்பவர்கள் 14 ஆம் நூற்றாண்டைச் சேர்ந்த தென்னிந்திய போராளி மன்னர்களாவர். இவர்கள் செயல்பட்ட பகுதி தெலங்காணா ஆகும்.  

இவர்கள் தில்லி சுல்தான்கள் காகதீயர்களை வெற்றி கொண்டு அவர்களது நாட்டைக் கைப்பற்றிய நிலையில், தில்லி சுல்தான்களிடம் இருந்து 1326 இல் ஆந்திராவை மீட்ட வீரத் தலைவர்களாவர்.  

## துருக்கியரை எதிர்த்து

தில்லி சுல்தான்களிடம் காக்கத்தியர்களின் வீழ்ச்சிக்குப்பின் அவர்களது நாட்டைத் தங்களுடைய நாட்டுடன் இணைத்துக் கொண்ட தில்லி சுல்தான்கள் வாரங்கல்லுக்கு "சுல்தான்பூர்" என புதிய பெயரைச் சூட்டினர். இப்பகுதிக்கு ஆளுநராக குறுகிய காலம் இருந்த உலு கான் தில்லி சுல்தான் முகமது பின் துக்லக்கால் 1324 இல் தில்லிக்கு திரும்ப அழைக்கப்பட்டார். காக்கதிய படையின் முன்னாள் தளபதியான, நாகையா கன்ன விப்ரடு என்பவர் மாலிக் மக்புல் என்ற புதிய பெயரோடு இப்பகுதியின் புதிய ஆளுநராக நியமிக்கப்பட்டார்.<span id="cite_ref-FOOTNOTEWagonerRice200178_2-0" rel="dc:references"><span></span></span><span id="cite_ref-FOOTNOTEWagonerRice200178_2-0" rel="dc:references"></span> எனினும், துக்லக்கால் வெற்றி கொள்ளப்பட்ட காக்கதிய பேரரசின் உள்ளூர் தலைவர்களால் அதிகாரம் மீண்டும் கைப்பற்றப்பட்டது.<span id="cite_ref-FOOTNOTEEaton200526-27_3-0" rel="dc:references"><span></span></span><span id="cite_ref-FOOTNOTEEaton200526-27_3-0" rel="dc:references"></span>  

1330 இல், முசுனூரி புரோலயா நாயக்கரால் பித்தாபுரம் அருகே வெளியிடப்பட்ட விலாசா மானிய செப்பேட்டில் துருக்கியரால் தெலுங்கு நாட்டில் ஏற்பட்ட பேரழிவுகளைப் பற்றிக் குறிப்பிட்டு சட்ட ஒழுங்கை நிலைநிறுத்தத் தாமே தகுதியானவர் என்பதையும் வெளியிட்டுள்ளார். இவரது வாரிசான, காப்பையா நாயக்கர் (ஆட்சிக் காலம் 1333-1368), துருக்கியருக்கு எதிராக ஒரு எழுச்சியை ஏற்படுத்தி, அவர்களை வாரங்கல்லை விட்டு 1336 இல் வெளியேற்றினர்.  

காப்பபைய நாயக்கர் முழுத் தெலங்கானாவையும் 1368 வரை ஆட்சி செய்தார். அவரது மறைவுக்குப் பின் அவருக்கு துணையாக இருந்த நாயக்கர்கள் தங்கள் சொந்த நகரங்களை நோக்கி கலைந்து சென்றதாகக் கூறப்படுகிறது. துருக்கியருக்கு எதிராக இருந்தபோதும், காப்பைய நாயக்கர் தொடர்ந்து துருக்கியரால் வாராங்கல்லில் கட்டப்பட்ட குஷ் மகாலை பயன்படுத்தியதோடல்லாமல் "ஆந்திர நாட்டின் சுல்தான்" என்ற பாரசீகப் பட்டத்தையும் ஏற்றுக் கொண்டிருந்தனர். 1361 இல், இவர் செய்து கொண்ட ஒரு உடன்படிக்கையின் பகுதியாக பாமினி சுல்தான் முகமது ஷாவுக்கு ஒரு சிம்மாசனத்தைப் பரிசாக அளித்தானர்.
# கதிரவேலு பொன்னம்பலம்



**கதிரவேலு பொன்னம்பலம்** (*Cathiravelu Ponnambalam*) என்னும் முழுப்பெயர் கொண்ட **க. பொன்னம்பலம்** யாழ்ப்பாணத்தைச் சேர்ந்த ஒரு வழக்கறிஞரும், யாழ்ப்பாண மாநகர சபையின் இரண்டாவது முதல்வராகப் பணியாற்றியவரும் ஆவார். இலங்கை அரசியலில் புகழ் பெற்ற குடும்பம் ஒன்றைச் சேர்ந்த இவரது நெருங்கிய உறவினர்கள் பலர் அரசியலில் முக்கிய பதவிகளை வகித்துள்ளனர்.  

## குடும்பம்
இவரது தந்தையார், மாவட்ட நீதிபதியாகவும், மேல் நீதிமன்ற நீதிபதியாகவும் பணியாற்றிய ஆறுமுகம் கதிரவேலு ஆவார். பொன்னம்பலத்தின் தமையனார் கதிரவேலு சிற்றம்பலம் விடுதலை பெற்ற இலங்கையின் முதல் அஞ்சல் தொலைத்தொடர்பு அமைச்சராக இருந்தார். பெரிய தந்தையார் ஆறுமுகம் கனகரத்தினம், யாழ்ப்பாண நகர சபையின் முதல் தலைவராக இருந்ததுடன், யாழ் கனகரத்தினம் மத்திய மகா வித்தியாலயத்தையும் நிறுவினார். பொன்னம்பலத்தின் தந்தைவழிப் பாட்டனாரின் சகோதரரே யாழ்ப்பாணம் இந்துக் கல்லூரியின் நிறுவனர்களில் ஒருவரான விசுவநாதர் காசிப்பிள்ளை.
# விசுவநாதர் காசிப்பிள்ளை

**விசுவநாதர் காசிப்பிள்ளை** (1849 பெப்ரவரி 12 - செப்டெம்பர் 1936) யாழ்ப்பாணத்தைச் சேர்ந்த அரச சட்டத்தரணியும், யாழ் இந்துக் கல்லூரியை நிறுவியவர்களில் ஒருவரும் ஆவார்.  

## இளமைக் காலம்
காசிப்பிள்ளை 1849ம் ஆண்டு பெப்ரவரி மாதம் 12ம் தேதி பிறந்தார். இவரது தந்தையார் விநாயகர் விசுவநாதர், தாயார் பெயர் ஐயம்பிள்ளை. பள்ளிக்கல்வியை சுண்டிக்குளி செமினரியில் பெற்றுக்கொண்ட காசிப்பிள்ளை, மேற்படிப்புக்காக 1867ல் மதராசுக்குச் சென்றார் (தற்போதைய சென்னை). பின்னர் சட்டத்துறையில் தொழில் செய்ய எண்ணிய அவர் வழக்கறிஞரான சி. பிரிட்டோவின் கீழ் பயிற்சி பெற்றுச் சட்டத்தரணியானார்.  

## குடும்பம்
இவர் மூத்ததம்பி என்பவரின் மகளான பார்வதிப்பிள்ளை என்பவரை மணம் செய்துகொண்டார். இவர்களது மகன் அருளம்பலம், மகள் இராசம்மா. காசிப்பிள்ளையின் உடன்பிறந்தாரான ஆறுமுகமுத்தின் மகன்கள் கதிரவேலு, கனகரத்தினம் ஆகியோரும் யாழ்ப்பாணத்தில் பொதுச் சேவையில் ஈடுபட்டுப் புகழ் பெற்றவர்கள். கதிரவேலுவின் ஒரு மகன் க. சிற்றம்பலம் இலங்கை அரசில் மந்திரியாகப் பணியாற்றியவர். இன்னொரு மகன் க. பொன்னம்பலம் யாழ்ப்பாணத்தின் முன்னாள் நகர முதல்வர்.  

## தொழில்
1876 தொடக்கம் ஆறு ஆண்டுகள் மன்னாரில் தொழில் செய்த காசிப்பிள்ளை 1882ல் யாழ்ப்பாணத்துக்குத் திரும்பினார். அரச சட்டத்தரணியாக நியமிக்கப்பட்ட அவர் நீதவான் நீதிமன்றத்திலும், மாவட்ட நீதிமன்றத்திலும் நிதிபதியாகப் பணியாற்றியுள்ளார். யாழ் இந்துக் கல்லூரியின் நிறுவனர்களில் ஒருவரான இவர் அதன் முகாமையாளராகவும் பின்னர் பணிப்பாளராகவும் பணியாற்றினார். சைவ பரிபாலன சபையின் செயலாளராகவும், 1895 முதல் 1915 வரை "இந்து போர்ட்" எனப்படும் இந்துக் கல்விச் சபையின் முகாமையாளராகவும் இருந்தார்.  

## இறப்பு
இவர் 1936ம் ஆண்டு செப்டெம்பர் மாதம் காலமானார்.
# வைரவிழா மேனிலைப் பள்ளி


**வைரவிழா மேனிலைப்பள்ளி** (*Diamond Jubilee Higher Secondary School*) தமிழ்நாட்டின் ஈரோடு மாவட்டம் கோபிச்செட்டிபாளையத்திலுள்ள ஒரு ஆண்கள் மட்டும் படிக்கும் ஒரு பள்ளியாகும். இப்பள்ளியானது விக்டோரியா பேரரசியின் வைரவிழா கொண்டாட்டத்தின் நினைவாக 1898 ஆம் ஆண்டு தோற்றுவிக்கப்பட்டது.  

இப்பள்ளி கிட்டத்தட்ட 2,300 மாணவர்களையும் 60 ஆசிரியர்களையும் கொண்டுள்ளது. அரசு உதவிபெறும் பள்ளிவகையைச் சார்ந்ததாகையால், இப்பள்ளிக்கு ஆசிரியர்களின் ஊதியத்தைத் தமிழக அரசு வழங்குகிறது. 1976 இல் ஆங்கிலவழி வகுப்புகள் தொடங்கப்பட்டன. 1927 இல் மகாத்மா காந்தி இப்பள்ளிக்கு வருகை தந்துள்ளார்.  

## குறிப்பிடத்தக்க பழைய மாணவர்கள்
- வர்கீஸ் குரியன், இந்திய வெண்மைப் புரட்சியின் தந்தை; ”அமுல்” நிறுவனர்; குசராத் கூட்டுறவு பால் விற்பனைக் கூட்டமைப்பின் நிறுவனர் (GCMMF)
# இரக்கத்தின் கடமைகள்

, 1559. <small>:வலப்புறம் கீழே இடஞ்சுழி முறையில்: பசியாய் இருப்பவர்களுக்கு உணவு கொடுத்தல், தாகமாயிருப்போரின் தாகம் தணித்தல், சிறையிலிருப்போரைச் சந்தித்தல், இறந்தோரை நல்லடக்கம் செய்தல், அன்னியரை ஏற்றுக் கொள்ளுதல், நோயாளர்களைக் குணப்படுத்துதல், ஆடையின்றி இருப்பவர்களுக்கு ஆடை அணிவித்தல்</small>]]  

**இரக்கத்தின் கடமைகள்** என்பது கிறித்தவர்கள் மேற்கொள்ளும் செயல்களாகும். இவை கத்தோலிக்க திருச்சபையில் தவ முயற்சிகளாகவும் மற்றும் அறப்பணிகளாகவும் கருதப்படுகின்றன. மெதடிசத்தில் இவை தூய வாழ்வு வாழ்வதற்கும் மீட்படைவதற்கும் உதவும் ஒரு அருளின் கருவியாக நம்பப்படுகின்றது.  

## கத்தோலிக்க திருச்சபையில்
செம்மறியாடுகளும் வெள்ளாடுகளும் உவமையின்படி இரக்கத்தின் ஆன்மீக மற்றும் சமூகக் கடமைகள் நற்செயல்களின் மூலமாக அருள் பெரும் கருவிகளாகும். இவற்றை செய்யாமல் விடுவதும் பாவமாகக் கருதப்படுகின்றது.  

### இரக்கத்தின் சமூகக் கடமைகள்

இக்கடமைகள் உயிர்களின் உடல் சார்ந்த தேவைகளை நிறைவேற்ற முனைகின்றன. எசாயா 58இல் இருந்தும் தோபித்து நூலில் இருந்தும் இவை எடுக்கப்பட்டுள்ளன. அவையாவன:  
- பசியாய் இருப்பவர்களுக்கு உணவு கொடுத்தல்
- தாகமாயிருப்போரின் தாகம் தணித்தல்
- ஆடையின்றி இருப்பவர்களுக்கு ஆடை அணிவித்தல்
- அன்னியரை ஏற்றுக் கொள்ளுதல்
- நோயாளர்களைக் குணப்படுத்துதல்
- சிறையிலிருப்போரைச் சந்தித்தல்
- இறந்தோரை நல்லடக்கம் செய்தல்

### இரக்கத்தின் ஆன்மீகக் கடமைகள்
அவையாவன:  
- அவநம்பிக்கையில் இருப்போருக்கு ஆலோசனை வழங்குதல்
- அறியாமையில் இருப்போருக்கு அறிவொளியூட்டுதல்
- பாவிகள் மனம்மாற அறிவுறுத்தல்
- துன்புறுவோரைத் தேற்றுதல் - வருந்துவோருக்கு ஆறுதல் அளித்தல்
- பிறர் இழைத்த தவறுகளை மன்னித்தல் - தீமைகளை மன்னித்தல்
- தீமை செய்வோரைப் பொறுமையோடு ஏற்றுக்கொள்ளுதல்
- இறந்தோருக்காகவும் வாழ்வோருக்காகவும் செபித்தல்
# வலைக் குறிப்புரை

**வலைக் குறிப்புரை** (web annotation) என்பது வலைத்தளம், வலைப்பதிவு, படம், நிகழ்படம் போன்ற இணைய வளங்கங்களோடு இணைப்புப் பெற்ற குறிப்புரை ஆகும். ஒரு வளத்தைப் பற்றி அல்லது அந்த வளத்தோடு தொடர்புடைய பிற வளங்களைப் பற்றிய குறிப்புக்களை பகிர குறிப்புரை பயன்படுகிறது. கருத்து, குறிசொல், விளக்கவுரை என்று பல்வேறு வகைகளில் இந்தக் குறிப்புரை அமையலாம். புலைமைசார் பதிப்பித்தலில், கற்றல் கற்பித்தலில், ஆய்வில், ஊடகவியலில், கருத்துப்பகிர்வில் குறிப்புரை முக்கியத்துவம் பெறுகிறது.  

நூல் மதிப்பீடு, கருத்து அல்லது பின்னூட்டம், பல்லூடக குறிப்புரை, மொழிபெயர்ப்புக் குறிப்புரை என்று வலைக் குறிப்புரைகள் பல வகைப்படலாம்.  

## சீர்தரங்கள்
உலகளாவிய வலைச் சேர்த்தியம் வலைக் குறிப்புரை பணிக் குழு ஒன்றினை வைத்துள்ளது. இது மூன்று பரிந்துரை முன்மொழிவுகளை முன்வைத்துச் செயற்படுகிறது.  

- Web Annotation Data Model
- Web Annotation Vocabulary
- Web Annotation Protocol
# சிமோன் பெரெஸ்


**சிமோன் பெரெஸ்** (*Shimon Peres*, ; ; பிறப்பு **Szymon Perski**; ஆகத்து 2, 1923 – செப்டம்பர் 28, 2016) என்பவர் அரசியல்வாதியும் 2007 முதல் 2014 வரையான காலத்தில் இருந்த ஒன்பதாவது இசுரேலியப் பிரதமரும் ஆவார். பெரஸ் இரு தடவைகள் இசுரேலியப் பிரதமராகவும், இரு முறை பதில் இசுரேலியப் பிரதமராகவும் இருந்துள்ளார். 70 வருட அரசியல் அனுபவம் கொண்ட இவர் 12 வது அமைச்சரவையின் அங்கத்தவராகவும் இருந்துள்ளார்.
# நசிகேதன்

, பிரம்ம வித்தையை உபதேசித்தல்]]  

**நசிகேதன்** (சமசுகிருதம்: नचिकेता), யசூர் வேதத்தில் அமைந்துள்ள கடோபநிடதக் கதையில் கூறப்படும் சிறுவன் ஆவான். நசிகேதன், யமனிடம் மோட்சம் எனும் ஆத்ம தத்துவத்தை அறிந்தவன்.  

## வேத காலக் குறிப்புகள்
ரிக் வேதத்தின் 10.135 ஆம் பகுதிகள் யமன் மற்றும் ஒரு சிறுவனைப் குறிப்பிடுகிறது. அச்சிறுவன் நசிகேதனை குறிப்பதாக கருதப்படுகிறது.  
மஹாபாரத காவியத்தின் ஸபா பர்வத்தின், பகுதி நான்கில், தர்மரின் அவையில் இருந்த முனிவர்களில் நசிகேத முனிவரும் காணப்பட்டதாக உள்ளது. மேலும் மஹாபாரதத்தின் அநுஶாஸன பர்வம், அத்யாயம் 106இல் நசிகேதனின் வரலாறு விவரிக்கப்பட்டுள்ளது. கவனித்த **நசிகேதன்**, தன்னை யாருக்கு தானமாக கொடுப்பீர்கள் என அடிக்கடி தனது தந்தை வாசஶ்ரவஸை நோக்கி கேட்க, வாசஶ்ரவஸ் எரிச்சலுடன் உன்னை யமனுக்கு தானமாக கொடுக்கிறேன் என்று கூறிவிட, உடனே நசிகேதன் யமலோகத்திற்கு சென்று, மூன்று நாட்கள் காத்திருந்து யமதேவரை ஸந்திக்கிறான்.  

யமலோகத்திற்கு விருந்தாளியாக வந்த நசிகேதனை காக்க வைத்த காரணத்தால் யமன், நசிகேதனுக்கு மூன்று வரங்கள் தருகிறார். முதல் வரத்தின் மூலம் தனது தந்தை மனஅமைதி அடைந்து தன்னை மீண்டும் ஏற்றுக்கொள்ளவேண்டும் என்று வேண்டுகிறான். எந்த ஒரு யாகத்தை செய்தால் மக்கள் ஸ்வர்க லோகம் அடையமுடியும் என்பதை இரண்டாம் வரத்தின் மூலம் நசிகேதன் தெரிந்து கொள்கிறான். மூன்றாவது வரத்தின் மூலமாக, உடல் அழிந்த பின்னும் அழியாது இருக்கின்ற ஆத்ம தத்வத்தைப் பற்றிய அறிவை உபதேசிக்கும் படி வேண்டுகிறான்.  

முதல் இரண்டு வரங்களை நசிகேதனுக்கு உடனே வழங்கிய யமன், மூன்றாவது வரத்தை தருவதற்கு முன் அதற்கான தகுதி நசிகேதனுக்கு உள்ளதா என சோதிக்கிறார். ஸ்வர்கலோகம், பிரஹ்மலோகம் செல்வதற்கு வழி சொல்கிறேன் என்று யமதேவர் கூறியும், நிலையற்ற அந்த லோகங்கள் வேண்டாம் என்று ஒதுக்கித் தள்ளி, தனக்கு நிலையான ஆத்ம ஞானம் எனும் பிரஹ்ம தத்வம் ஒன்றே போதும் என்று நசிகேதன் உறுதியாக கூறி விடுகிறான்.  

இறுதியில் யமதர்மராஜன் வைத்த அனைத்துச் சோதனைகளிலும் வெற்றி பெற்ற நசிகேதனுக்கு ஆத்ம தத்வத்தை விளக்கமாக யமதேவர் எடுத்து கூறினார். இந்த ஆத்மதத்துவம் எனும் பிரஹ்ம தத்வத்தை அறிந்தவர்கள் உயிருடன் இருக்கும் போதே ஜீவ முக்தி (மனநிறைவு) அடைந்து பின்பு மரணத்திற்குப்பின் விதேஹ முக்தி எனும் பிறப்பில்லாத பேரின்பப் பெருவாழ்வு அடைகிறார்கள் என்று யமதேவர் கூறினார்.  

ஜட உடல் தான் அழிகிறது; ஆத்மா என்றும் அழிவதில்லை என்ற பிரஹ்ம ஞானத்தை அறிந்த நசிகேதன், ஜீவ முக்தனாக வாழ்ந்தான்.
# ஆஸ்திரேலியன் சாடில்பேக் டம்ப்லர்



**ஆஸ்திரேலியன் சாடில்பேக் டம்ப்லர்** (*Australian Saddleback Tumbler*) பல ஆண்டுகால முயற்சியில் தேர்ந்தெடுத்த கலப்பினப்பெருக்க முறையால் உருவாக்கப்பட்ட ஆடம்பரப் புறா வகையாகும். இது மாடப் புறாவிலிருந்து உருவானதாகும். இவை 1917ல் ஆத்திரேலியாவில் உருவாயின. இவை பெரும்பாலும் கால்களில் இறகுடன் காணப்படும். இதன் பெயரானது அதன் முதுகில் காணப்படும் சேணை வடிவ அமைப்பின் காரணமாக ஏற்பட்டுள்ளது. இதன் தலையில் உள்ள குறியானது பட்டை (பொதுவாக) அல்லது புள்ளியாக உள்ளது. இவை பொதுவாக கருப்பு, சிவப்பு, மஞ்சள், நீலம், வெள்ளி, பாதாம் மற்றும் அன்டலூசிய வண்ணத்தில் உள்ளன.
# 4-குளோரோயிண்டோல்-3-அசிட்டிக் அமிலம்



**4-குளோரோயிண்டோல்-3-அசிட்டிக் அமிலம்** *(4-Chloroindole-3-acetic acid)* C<sub>10</sub>H<sub>8</sub>ClNO<sub>2</sub> என்ற வேதியியல் வாய்ப்பாடு கொண்டுள்ள ஓர் இயற்கையான தாவர இயக்குநீர் ஆகும். ஆக்சின் வகைச் சேர்மங்களின் ஒர் உறுப்பினரான இச்சேர்மம், பொதுவாகக் காணப்படும் ஆக்சின் இண்டோல்-3- அசிட்டிக் அமிலத்தின் குளோரினேற்ற வழிப்பொருளாகக் கருதப்படுகிறது. பட்டாணி, வாள் அவரை போன்ற பயறுவகைப் பயிர்களின் விதைகளில் 4-குளோரோயிண்டோல்-3-அசிட்டிக் அமிலம் காணப்படுகிறது. 4-குளோரோயிண்டோல்-3-அசிட்டிக் அமிலம் , ஓர் இறப்பு இயக்குநீர் என்று கருதுவதற்குமான வாய்ப்பை அளிக்கிறது. ஏனெனில் முதிர்ச்சியடையும் விதைகள் இவ்வியக்குநீரைப் பயன்படுத்தி, மூலத்தாவரம் திரட்டும் ஊட்டப்பொருட்களை தாம் சேமித்துக் கொண்டு அம்மூலத்தாவரங்களின் முடிவைத் தொடக்கி வைக்கின்றன.
# பார்பு புறா



**பார்பு புறா** (*Barb pigeon*) பல ஆண்டுகால முயற்சியில் தேர்ந்தெடுத்த கலப்பினப்பெருக்க முறையால் உருவாக்கப்பட்ட ஆடம்பரப் புறா வகையாகும். இது மாடப் புறாவிலிருந்து உருவானதாகும். இவ்வினம் ஷேக்ஸ்பியரால் குறிப்பிடப்பட்டுள்ளது. இது சார்லஸ் டார்வினின் 'வேரியேஷன் ஆஃப் அன்ல்மல்ச் அன்ட் ப்லன்ட்ஸ் அன்டர் டொமஸ்டிகேஷன்'ல் குறிப்பிடப்பட்டுள்ளது.
# அருகதர்

**அருகதர்** (Arhat or Arahant) என்பதற்கு **ஆன்மீக ஞான ஒளி** (நிர்வாணம்) அடைவதற்கு *மிகவும் தகுதியானவர்* (one who is worthy) அல்லது *மிகச் சரியான மனிதர்* என்று தேரவாத பௌத்தப்பிரிவு குறிப்பிடுகிறது. புத்தத்தன்மை அடையாத, ஆனால் போதிசத்துவ நிலையை அடைந்த பௌத்த பிக்கு அருகதர் என்று அழைக்கப்படுகிறார்.  

கௌதம புத்தரின் நேரடிச் சீடர்களான சாரிபுத்திரர் மற்றும் மௌத்கல்யாயனர் ஆகியோர் அருகதர் நிலையை அடைந்தவர்கள். மகாயான பௌத்தம், அருகதர் நிலையை அடைந்தவர்களில் 18 பேரைக் குறிப்பிடுகிறது. பொ.ஊ.மு. 150இல் வாழ்ந்த மகாயானத்தின் *சரஸ்வதிவாத* பௌத்தப்பிரிவின் பிக்குவான நாகசேனரும் அருகதர் நிலையை அடைந்தவர்களில் ஒருவர் ஆவார்.  

## இதனையும் காண்க
- நாகசேனர்
- போதிசத்துவர்
- புத்தத்தன்மை
# இண்டோல்-5,6-குயினோன்



**இண்டோல்-5,6-குயினோன்** *(Indole-5,6-quinone)* என்பது C<sub>8</sub>H<sub>5</sub>NO<sub>2</sub> என்ற வேதியியல் வாய்ப்பாடு கொண்ட ஓர் இண்டோல்குயினோன் சேர்மமாகும். வாழைப்பழம் போன்ற பழ உணவுகளின் ஆக்சிசனேற்ற பழுப்பாகல் வினையில் இச்சேர்மம் காணப்படுகிறது. டைரோசினும் கேட்டக்காலமைனும் சேர்ந்து கேட்டக்கால் மெலானின் உருவாதலுக்கு, இவ்வினையில் டைரோசினேசு வகை பல்பீனால் ஆக்சிடேசால் இச்சேர்மம் வினையை நிகழ்த்துகிறது. பல குயினோன்களைப் போலவே, தொடர்புடைய 5,6 ஈரைதராக்சியிண்டோல் வழியாக ஒடுக்க-ஏற்ற வேதிவினைகளில் பங்கேற்கிறது.
# அதிரம்பாக்கம்



**அதிரம்பாக்கம்** அல்லது **அத்திரம்பாக்கம்** (*Attirampakkam* அல்லது *Athirampakkam*) என்பது தமிழ்நாட்டின் திருவள்ளூர் மாவட்டம், திருவள்ளூர் வட்டம், திருவள்ளூர் ஊராட்சி ஒன்றியத்தில் உள்ள சிற்றூர் ஆகும்.  

இது சென்னையிலிருந்து 60 கி.மீ. தொலைவில் உள்ள ஒரு சிற்றூராகும். இந்தியாவில் பழமையான வரலாற்றுக்கு காலத்துக்கு முந்தைய கல் கருவி கலாச்சாரத் தளமாக இவ்விடம் உள்ளது.  

அதிரம்பாக்கம் தமிழக தொல்லியல் வரலாற்றில் உன்னதமான இடங்களில் ஒன்றாகும். இத்தலம் 1863 ஆம் ஆண்டு பிரித்தானியரான நிலவியலாளர் இராபர்ட் புருசு ஃபூட் என்பவரால் 1863 இல் கண்டுபிடிக்கப்பட்டது, இங்கு அவ்வப்போது ஒரு நூற்றாண்டுக்கும் மேலாக ஆய்வு செய்யப்பட்டது (கிருஷ்ணசாமி 1938; I.A.R 1965-67). இந்தியாவில் வரலாற்றுக்கு முந்தையக் கால ஆய்வுகளின் குறிப்பிடத்தக்க கருத்துரு வளர்ச்சியில் இவ்விடம் முக்கியத்துவம் வாய்ந்தாகும். இவ்விடம் தழும்பழி, கற்கோடாரிகள் தயாரிப்பு மையம் செயல்பட்டதாகக் கருதப்படுகிறது. தமிழ்நாட்டின் கொற்றலையாற்றின் வடிநிலப் பகுதியில் அமைந்துள்ள அதிரம்பாக்கம் கீழை மற்றும் மத்திய பழங் கற்காலத் தளங்களில் ஒன்றாகும். தற்போது இப்பகுதியில் 50,000m² பரப்பளவில் கருவிகள் மழைச் சிற்றாறுகளால் அரிக்கப்பட்டு வருகின்றன.  

## இதனையும் காண்க
- மதராசியக் கலாச்சாரம்
# அசோக வனம்

(ஓவியம்)]]  

இராமயண காவியத்தின்படி, இராமரின் மனைவியான சீதையை இராவணன் கவர்ந்து சென்று, தற்கால இலங்கையில் அசோக மரங்கள் நிறைந்த தோட்டத்தில் சிறை வைத்த இடமே **அசோக வனம்** எனக் கருதப்படுகிறது.  

## அமைவிடம்
சீதை சிறை வைக்கப்பட்ட அசோக வனம் இலங்கையின் மலையகத்தில், நுவரெலியா மாவட்டத்தின் "சீதா எலிய" எனுமிடத்தில், நுவரெலியா நகரில் இருந்து 5 கி.மீ. தொலைவிலும் கக்கலை தாவரவியற் பூங்காவில் இருந்து 1 கி.மீ. தொலைவிலும் அமைந்துள்ளது. தற்போது இவ்விடத்தில் சீதை அம்மன் கோவில் உள்ளது.